CELEX: 32012D0137
Language: sl
Date: 2012-03-01 00:00:00
Title: 2012/137/EU: Izvedbeni sklep Komisije z dne 1. marca 2012 o uvozu semena domačih prašičev v Unijo (notificirano pod dokumentarno številko C(2012) 1148)  Besedilo velja za EGP

3.3.2012   
            
            
               SL
            
            
               Uradni list Evropske unije
            
            
               L 64/29
            
         IZVEDBENI SKLEP KOMISIJE
   z dne 1. marca 2012
   o uvozu semena domačih prašičev v Unijo
   (notificirano pod dokumentarno številko C(2012) 1148)
   (Besedilo velja za EGP)
   (2012/137/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev (1), ter zlasti člena 7(1), člena 9(2) in (3) ter člena 10(2) Direktive,
   ob upoštevanju naslednjega:
   
               (1)
            
            
               Direktiva 90/429/EGS določa pogoje zdravstvenega varstva živali, ki veljajo za trgovino s semenom domačih prašičev znotraj Unije in za njihov uvoz iz tretjih držav. Določa, da lahko države članice odobrijo uvoz takega semena samo iz tretjih držav, ki so na seznamu, sestavljenem v skladu s postopkom iz Direktive, in ki ga spremlja veterinarsko spričevalo, vzorec katerega mora ustrezati vzorcu, sestavljenem v skladu z navedeno direktivo. Veterinarsko spričevalo potrjuje, da seme prihaja iz odobrenega osemenjevalnega središča za pridobivanje semena, kar zagotavlja jamstva iz člena 8(1) navedene direktive.
            
         
               (2)
            
            
               Odločba Komisije 2009/893/ES z dne 30. novembra 2009 o uvozu merjaščevega semena v Skupnost v zvezi s seznami tretjih držav in osemenjevalnimi središči ter o zahtevah za izdajo spričeval (2) določa seznam tretjih držav, iz katerih morajo države članice odobriti uvoz semena. Seznam se sestavi na podlagi zdravstvenega stanja živali iz navedenih tretjih držav.
            
         
               (3)
            
            
               Direktiva 90/429/EGS, kakor je bila spremenjena z Izvedbeno uredbo Komisije (EU) št. 176/2012 (3), določa revidirane zahteve za zdravstveno varstvo živali darovalk in semena prašičev z vidika bruceloze in bolezni Aujeszkega.
            
         
               (4)
            
            
               Z Direktivo Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (4) se je Tešinska bolezen (nalezljiva ohromelost prašičev) črtala s seznama bolezni iz Priloge I k Direktivi Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (5) in posledično se je z Odločbo Komisije 2008/650/ES z dne 30. julija 2008 o spremembi Direktive Sveta 82/894/EGS o prijavljanju živalskih bolezni v Skupnosti zaradi vključitve nekaterih bolezni na seznam bolezni, ki jih je treba prijaviti, in črtanja nalezljive ohromelosti prašičev z navedenega seznama (6) navedena bolezen črtala s seznama bolezni, ki jih je treba v Uniji prijaviti.
            
         
               (5)
            
            
               Poleg tega je treba nekatere zahteve za zdravstveno varstvo živali za uvoz semena domačih prašičev v Unijo uskladiti z Zoosanitarnim kodeksom za kopenske živali Mednarodne organizacije za zdravje živali (OIE), zlasti v zvezi s statusom držav glede vezikularne bolezni prašičev ter statusom osemenjevalnih središč za pridobivanje semena glede tuberkuloze in stekline.
            
         
               (6)
            
            
               Zato je treba spremeniti vzorec veterinarskega spričevala iz dela 1 Priloge II k Odločbi 2009/893/ES, da se upoštevajo navedene spremembe Direktive 90/429/EGS ter črtajo vsa sklicevanja na Tešinsko bolezen (nalezljivo ohromelost prašičev), status držav glede vezikularne bolezni prašičev ter status osemenjevalnih središč za pridobivanje semena glede tuberkuloze in stekline.
            
         
               (7)
            
            
               Unija ima z nekaterimi tretjimi državami sklenjene dvostranske sporazume, ki vsebujejo posebne pogoje za uvoz semena domačih prašičev v Unijo. Zato je treba v primeru, kadar dvostranski sporazumi vsebujejo posebne pogoje in vzorce veterinarskih spričeval za uvoz, uporabljati navedene pogoje in vzorce namesto pogojev in vzorca iz tega sklepa.
            
         
               (8)
            
            
               Švica je tretja država z zdravstvenim statusom živali, enakovrednim državam članicam Unije. Zato je primerno, da seme domačih prašičev, uvoženih v Unijo iz Švice, spremlja veterinarsko spričevalo, pripravljeno v skladu z vzorci, ki se uporabljajo za trgovino znotraj Unije s takim semenom iz Priloge D k Direktivi 90/429/EGS s spremembami iz točke 3 poglavja VIII(B) Dodatka 2 Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi, odobrenega s Sklepom Sveta in Komisije 2002/309/ES, Euratom glede sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo (7).
            
         
               (9)
            
            
               Zaradi jasnosti in usklajenosti zakonodaje Unije je treba Odločbo 2009/893/ES razveljaviti in jo nadomestiti s tem sklepom.
            
         
               (10)
            
            
               Da se prepreči kakršno koli oviranje trgovine, je treba v prehodnem obdobju dovoliti uporabo veterinarskih spričeval, izdanih v skladu z Odločbo 2009/893/ES.
            
         
               (11)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Vsebina
   Ta sklep določa seznam tretjih držav ali njihovih delov, iz katerih države članice odobrijo uvoz semena domačih prašičev v Unijo.
   Določa tudi zahteve za izdajo spričeval za uvoz semena v Unijo.
   Člen 2
   Uvoz semena
   1.   Države članice odobrijo uvoz semena, če izpolnjuje naslednje pogoje:
   
               (a)
            
            
               prihaja iz tretje države ali njenega dela s seznama iz Priloge I;
            
         
               (b)
            
            
               prihaja iz osemenjevalnega središča za pridobivanje semena s seznama v skladu s členom 8(2) Direktive 90/429/EGS;
            
         
               (c)
            
            
               opremljeno je z veterinarskim spričevalom, sestavljenim v skladu z vzorcem veterinarskega spričevala iz dela 1 Priloge II in izpolnjenim v skladu s pojasnili iz dela 2 navedene priloge;
            
         
               (d)
            
            
               izpolnjuje pogoje, določene v veterinarskem spričevalu iz točke (c).
            
         2.   Kadar so posebni pogoji glede zdravstvenega varstva živali in izdaje spričeval določeni v dvostranskih sporazumih med Unijo in tretjimi državami, se navedeni pogoji uporabljajo namesto pogojev iz odstavka 1.
   Člen 3
   Pogoji glede prevoza semena v Unijo
   1.   Seme iz člena 2 se ne prevaža v istem kontejnerju kot druge pošiljke semena, ki:
   
               (a)
            
            
               niso namenjene za vnos v Unijo, ali
            
         
               (b)
            
            
               imajo nižji zdravstveni status.
            
         2.   Med prevozom v Unijo je seme v zaprtih in zapečatenih posodah, zalivka pa se med prevozom ne sme poškodovati.
   Člen 4
   Razveljavitev
   Odločba 2009/893/ES se razveljavi.
   Člen 5
   Prehodna določba
   V prehodnem obdobju do 30. novembra 2012 države članice odobrijo uvoz semena iz tretjih držav, ki jih spremlja veterinarsko spričevalo, izdano najpozneje 31. oktobra 2012 v skladu z vzorcem iz dela 1 Priloge II k Odločbi 2009/893/ES.
   Člen 6
   Uporaba
   Ta sklep se uporablja od 1. junija 2012.
   Člen 7
   Naslovniki
   Ta sklep je naslovljen na države članice.
   
      V Bruslju, 1. marca 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 224, 18.8.1990, str. 62.
   
      (2)  UL L 320, 5.12.2009, str. 12.
   
      (3)  UL L 61, 2.3.2012, str. 1.
   
      (4)  UL L 192, 20.7.2002, str. 27.
   
      (5)  UL L 62, 15.3.1993, str. 69.
   
      (6)  UL L 213, 8.8.2008, str. 42.
   
      (7)  UL L 114, 30.4.2002, str. 1.
   
      PRILOGA I
      
         Seznam tretjih držav ali njihovih delov, iz katerih države članice odobrijo uvoz semena domačih prašičev
      
      
                  Oznaka ISO
               
               
                  Tretja država
               
               
                  Opombe
               
            
                  CA
               
               
                  Kanada
               
               
                   
               
            
                  CH
               
               
                  Švica (1)
                  
               
               
                   
               
            
                  NZ
               
               
                  Nova Zelandija
               
               
                   
               
            
                  US
               
               
                  Združene države
               
               
                   
               
            
         (1)  Spričevalo za uvoz iz Švice je določeno v Prilogi D k Direktivi 90/429/EGS s spremembami iz točke 3 poglavja VIII(B) Dodatka 2 Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi, odobrenem s Sklepom 2002/309/ES, Euratom.
   
   
      PRILOGA II
      
         DEL 1
      
      
         Vzorec veterinarskega spričevala za uvoz semena domačih prašičev
      
      
         
      
         
      
         
      
         
      
         
      
         DEL 2
      
      
         Pojasnila glede izdaje spričeval
      
      
                  (a)
               
               
                  Veterinarska spričevala izdaja pristojni organ tretje države izvoznice v skladu z vzorcem iz dela 1 Priloge II.
                  Če ima namembna država članica dodatne zahteve za izdajo spričevala, je treba v izvirnik veterinarskega spričevala vključiti tudi dokazila o izpolnjevanju teh zahtev.
               
            
                  (b)
               
               
                  Izvirnik veterinarskega spričevala vsebuje en sam list, pri daljšem besedilu pa mora biti v taki obliki, da so vsi potrebni listi del povezane in nedeljive celote.
               
            
                  (c)
               
               
                  Kadar vzorec veterinarskega spričevala navaja, da se nekatere izjave po potrebi ohranijo, se lahko izjave, ki niso pomembne, črtajo, pri čemer jih uradno pooblaščena oseba za izdajanje spričeval parafira in ožigosa, ali pa se v celoti izbrišejo iz spričevala.
               
            
                  (d)
               
               
                  Veterinarsko spričevalo se pripravi vsaj v enem uradnem jeziku države članice, v kateri se na mejni kontrolni točki izvede inšpekcijski pregled vnosa pošiljke v Evropsko unijo, in jeziku namembne države članice. Vendar lahko navedeni državi članici dovolita, da je spričevalo pripravljeno v uradnem jeziku druge države članice, ki mu je po potrebi priložen uradni prevod.
               
            
                  (e)
               
               
                  Če se zaradi identifikacije posameznih delov pošiljke (seznam v rubriki I.28 vzorca veterinarskega spričevala) k veterinarskemu spričevalu priložijo dodatni listi, se šteje, da so ti listi sestavni del izvirnika veterinarskega spričevala, če je vsaka stran označena s podpisom in žigom uradno pooblaščene osebe za izdajanje spričeval.
               
            
                  (f)
               
               
                  Če veterinarsko spričevalo, vključno z dodatnimi seznami iz točke (e), obsega več kot eno stran, je treba vsako stran na dnu oštevilčiti (številka strani od skupnega števila strani) in na vrhu strani označiti z referenčno številko spričevala, ki jo je določil pristojni organ.
               
            
                  (g)
               
               
                  Izvirnik veterinarskega spričevala mora izpolniti in podpisati uradni veterinar zadnji delovni dan pred natovarjanjem pošiljke za izvoz v Evropsko unijo. Pristojni organi tretje države izvoznice zagotovijo, da se upoštevajo zahteve glede izdajanja spričeval, enakovredne zahtevam iz Direktive Sveta 96/93/ES (1).
                  Barva podpisa in žiga uradnega veterinarja se razlikuje od barve tiska v veterinarskem spričevalu. Ta zahteva velja tudi za žige, razen reliefnih ali vodnih žigov.
               
            
                  (h)
               
               
                  Izvirnik veterinarskega spričevala mora biti priložen pošiljki do mejne kontrolne točke vnosa v Evropsko unijo.
               
            
                  (i)
               
               
                  Referenčno številko spričevala iz rubrik I.2 in II.a. vzorca veterinarskega spričevala mora izdati pristojni organ tretje države izvoznice.
               
            
         (1)  UL L 13, 16.1.1997, str. 28.